Collegio pro adultos

Collegio pro adultos es un forma nordic de scholas pro education continue de adultos, a vices con internato. Le prime collegio pro adultos esseva fundate in Rödding in Danmark 1844. Nikolaj Frederik Severin Grundtvig es considerate como le patre de iste forma de scholas.

Grundtvig recipeva inspiration al collegio pro adultos per internatos anglese, e le intention esseva offerer a fermeros e alteres del ample stratos social education superior, per education personal, le ”parola vivente”.
Le idea surgeva post 1864, post le Guerra danese-german. Jam in 1870 il habeva 50 collegios pro adultos in Danmark. Le scandinavismo e le augmentate importantia politic del fermeros, e forsan le ingagiamento personal que esseva demonstrate per August Sohlman al jornal Aftonbladet, resultava in adoption del idea de collegios pro adultos de Grundtvig tamben in Svedia; le prime tal scholas svedese, que esseva financiate per le consilios regional (landstingen) esseva fundate in 1868, i.a. le Collegio pro adultos de Hvilan presso Lund. Leonard Pontus Holmström, qui esseva su gerente deveniva un correspondentia svedese de Grundtvig.
In le initio illos quasi solmente esseva institutos de inseniamento superior pro fermeros ma successivemente illos esseva associate i.a. al movimento obrer con scholas como Brunnsvik, fundate in 1906. Altere scholas esseva connectite p. ex. al movimento antialcoholic, ecclesias o communitates. Le prime collegio pro adultos in un urbe es le Collegio pro adultos de Birkagården fundate in 1912 per Natanael Beskow e Ebba Pauli. Hodie il ha in Svedia 148 tal scholas e 104 de illos es connectite a associationes, fundationes, movimentos popular o organisationes idealistic. Le plus del resto, 44 scholas, es gerite per consilios regional (landsting).

 Typo de cursos 
Le cursos sole esser dividite in tre cathegorias:
 Cursos general que totalmente o partialmente substitue studios del gymnasio e in certe grado studios del schola primari e dura un usque a quatro annos dependente del cognoscentias basic. Le cursos general es un alternativa a Komvux (schola communal pro adultos) e existe in multe profilos differente dependente del schola in le qual on studia.
 Cursos special se concentra super un materia special al qual le plus grande parte del curso se dedica. Un parte del cursos special visa a mestieros o a certe gruppos specific.
 Cursos remanente como cursos curte, cursos estive, cursos mandatori e cursos in altere formas de scholas.

 Notas 
Collegios pro adultos non emitte notas de sujectos individual. In vice le professores emitte un judicamento general del capacitate pro studios concernente omne subjectos. 30 septimanas de studios in collegios pro adultos es exigite pro reciper un tal judicamento. Illos non necessarimente debe esser sin pausa o in le mesme schola. Le judicamento es emittite con quatro grados appellate:
 Capacitate excellente de studios (4)
 Capacitate multo bon de studios (3)
 Capacitate bon de studios (2)
 Capacitate minus bon pro studios (1)

Con iste judicamento un alumno de un collegio pro adultos pote applica admission a un schola superior a condition que le curso le/la ha date competentia sufficiente. Le alumno alora es placiate in un certe quota de applicantes.

 Ligamines externe 

Lista de collegios pro adultos in Svedia  

Categoria:Universitates popular